OpenLLM-France/wikimedia huggingface dataset:
# Déjà Vu (programari)

Déjà Vu és una eina de traducció assistida per ordinador que té interfície pròpia.
Atril és la companyia encarregada del desenvolupament, màrqueting i comercialització d'aquesta eina de traducció assistida per ordinador (TAO), la qual té la seu central a París (França).
La versió més important del seu programari és Déjà Vu X3, realitzada el febrer de 2014; la versió més recent Déjà Vu X3 9.0.706 es va treure al mercat el maig de 2014.

## Història

La primera versió de Déjà Vu es va llançar al mercat l'any 1993 i utilitzava la interfície de Microsoft.Word. L'any 1996 això va canviar i va passar a disposar de la seva pròpia interfície.
El 2004, el seu fundador Emilio Benito va morir i el seu fill, Daniel Benito, Cap de I+D i cofundador de Déjà Vu, va continuar dirigint la companyia. El març de 2009, PowerLing es va convertir en distribuïdor exclusiu de Déjà Vu a Alemanya, Austria i Suïssa. Va continuar l'expansió a França, els Països Baixos, Bèlgica i Luxemburg a l'abril, i al Regne Unit, Irlanda, Estats Units i Canadà, el juliol següent. El gener de 2011, Powerling va augmentar el seu capital a ATRIL, prenent així el control de la companyia.
Déjà Vu ha sigut una de les eines TAO Traducció assistida per ordinador més importants durant molts anys junt a SDL Trados, Wordfast i altres.

## Versions

Aquest programa s'ha anat desenvolupant contínuament. La versió anterior de Déjà Vu X2 oferia un total d'onze versions actualitzades i gratuïtes amb noves aplicacions i ajustaments. L'última versió és Déjà Vu X3 9.0.698.

## Sistemes operatius compatibles

Déjà Vu pot processar molts diferents formats d'arxiu: Microsoft Office (Word, Excel, Powerpoint, funcions incloses, i Access), Help Contents (CNT), FrameMaker (MIF), PageMaker, QuarkXPress, QuickSilver/Interleaf ASCII, Java Properties (.properties), HTML, HTML Help, XML, RC, C/Java/C++, IBM TM/2, Trados Workbench, Trados BIF (old TagEditor), Trados TagEditor, JavaScript, VBScript, ODBC, TMX, EBU, InDesign (TXT, ITD, INX, IDML), GNU GetText (PO/POT), OpenOffice, OpenDocument SDLX (ITD), ResX, XLIFF (XLF, XLIF, XLIFF, MQXLIFF, SDLXLIFF segmentat i no segmentat), Visio (VDX), PDF, Transit NXT PPF, WordFast Pro TXML.

## Referències

* ↑ Benito, Emilio. «A fond goodbye to the king of CAT.Michael Benis pays homage to the original author of Deja V» (PDF) (en anglès). Arxivat de l'original el 2014-11-09. [Consulta: 16 desembre 2016].
* ↑ «Déjà-Vu-Entwickler Emilio Benito gestorben» (en alemany). uepo.de, 12-02-2004. [Consulta: 5 agost 2021].
* ↑ «Llista d'actualitzacions». atril solutions. Arxivat de l'original el 2014-03-14. [Consulta: 16 desembre 2016].
* ↑ «Formats d'arxiu compatibles» (PDF). atril. Arxivat de l'original el 2015-09-23. [Consulta: 16 desembre 2016].

## Enllaços externs

* Lloc web de la companyia
* Fòrum d'usuaris a Yahoo!
# Southern Kings

Els Southern Kings són una franquícia de Sud-àfrica que es va fundar el 2009. Fins a la temporada 2017, va jugar en el Super Rugby de l'hemisferi sud. Arran de la reducció del nombre de franquícies en aquella competició, la franquícia juga a la Lliga cèltica des de la temporada 2017-2018
# Quercus laceyi

Quercus laceyi, és una espècie de roure que pertany a la família de les fagàcies. Està dins de la secció dels roures blancs del gènere Quercus.

## Descripció

Quercus laceyi és un arbre caducifoli de mida petita o mitjana, rarament creix més d'11 metres d'altura, i té un tronc robust. L'escorça és escamosa, de color gris fosc. Les branques fan 4-7 mm de gruix, de color gris groguenc, amb lenticel·les de color marró clar. Les gemmes fan 2-6 mm, còniques ovoides, de color marró fosc. Les fulles fan entre 3,7-15 x 2-6 cm, coriàcies, el·líptiques. L'àpex és arrodonit, base cuneïforme. Les fulles són llises, de color gris-verd per sobre, pàl·lides per sota. El marge de la fulla és fistonada-ondulada o totalment arrodonida. Tenen un discret lòbul, entre 9-14 parells de venes. El pecíol fa 3-7 mm de llarg. Les flors masculines amb anteres grogues, amb aments d'entre 2-3 cm de llarg. Les glans fan 1,3 cm de llarg, ovoides, de color marró, entre 1 a 3 glans juntes, sense pecíol o gairebé; tancades 2/3 de la tassa. La tassa té escates tomentoses, lliures de cotilèdons. Les glans maduren al cap d'1 any.

## Distribució

Quercus laceyi creix al nord-est de Mèxic, concretament als estats de Nuevo León, Tamaulipas, Coahuila i San Luis Potosí i a l'oest de Texas (Estats Units); concretament a l'Altiplà d'Edwards.
Prefereix llocs secs calcaris i suporta sòls molt argilosos.
Quercus laceyi ha estat sovint confós amb Quercus glaucoides, que és un roure de fulla perenne nativa al centre i el sud de Mèxic.

## Taxonomia

Quercus laceyi va ser descrita per John Kunkel Small i publicat a Bulletin of the Torrey Botanical Club 28(6): 358. 1901.

### Etimologia

Quercus: nom genèric del llatí que designava igualment al roure i a l'alzina.
laceyi: epítet

### Sinonímia

* Quercus breviloba subsp. laceyi (Small) A.Camus
* Quercus breviloba f. laceyi (Small) Trel.
* Quercus microlepis Trel. & C.H.Müll.
* Quercus porphyrogenita Trel.

## Vegeu també

* Característiques de les fagàcies

## Referències

* ↑ Quercus laceyi a Oaks of the world
* ↑ «Quercus laceyi». Tropicos.org. Missouri Botanical Garden. [Consulta: 12 juliol 2014].
* ↑ «Quercus laceyi». The Plant List. [Consulta: 12 juliol 2014].
* ↑ «Quercus laceyi». Royal Botanic Gardens, Kew: World Checklist of Selected Plant Families. [Consulta: 12 juliol 2014].

## Bibliografia

* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Flora of North America Editorial Committee, e. 1997. Magnoliidae and Hamamelidae. Fl. N. Amer. 3: i–xxiii, 1–590.

## Enllaços externs

* Quercus laceyi a Tropicos.org
* Flora of North America: Quercus laceyi
* "Lacey Oak Is A Real Texas Lady" Arxivat 2012-02-05 a Wayback Machine.
# Pera de Lleida

Pera de Lleida és una Denominació d'origen protegida del fruit de l'espècie de Perera Pyrus communis L en les seves varietats Llimonera, Blanquilla i Conference; a càrrec del Consell Regulador de la Denominació d'Origen Protegida Pera de Lleida.
La zona de producció de les peres de Lleida té un microclima característic molt favorable per al cultiu de la pera i comprèn tota la comarca del Pla d'Urgell i alguns municipis de les comarques de Les Garrigues, la Noguera, El Segrià i l'Urgell.
Sota aquesta DOP es conreen i distribueixen peres pertanyents a les categories comercials Primera i Extra destinades exclusivament al seu consum en fresc. Han de presentar uns criteris de qualitat mínims abans de la recol·lecció, especialment un alt grau de sucres, un calibre mínim i un color adient en general, i un tipus de Russeting menys uniforme, més rústic i de forma més arrodonida en el cas de la varietat Conference.
Les peres protegides per la DOP Pera de Lleida destaquen nutricionalment per la seva elevada aportació d'aigua, fibra i potassi, així com per la presència de vitamines del Grup B en petites quantitats. Són suaument astringents per la seva composició de tanins amb efectes antiinflamatoris; i això les fa beneficioses un cop cuita com a remei de la diarrea, la gastritis i les úlceres. La Pera és diurètica ajudant en cas de retenció de líquids i recomanable per als diabètics gràcies al seu baix contingut en hidrats de carboni.

## Referències

* ↑ Generalitat de Catalunya. Departament d'Agricultura, Ramaderia, Pesca, Alimentació i Medi Natural
* ↑ Calls, Albert. Sa i català. Barcelona: Ara Llibres, 2014, p. 100-101. ISBN 978-84-15642--84-8.
* ↑ «Turisme de Lleida». Arxivat de l'original el 2017-04-03. [Consulta: 15 gener 2013].
* ↑ DOP Pera de Lleida.
* ↑ Gastroteca.cat

## Vegeu també

* Indicació geogràfica
* Denominació d'origen protegida
* Marca Q
* Especialitat tradicional garantida

## Enllaços externs

* Generalitat de Catalunya. Departament d'Agricultura, Ramaderia, Pesca, Alimentació i Medi Natural.
# Cloudcroft

Cloudcroft és una població dels Estats Units a l'estat de Nou Mèxic. Segons el cens del 2000 tenia 749 habitants.

## Demografia

Segons el cens del 2000, Cloudcroft tenia 749 habitants, 320 habitatges, i 224 famílies. La densitat de població era de 192,8 habitants per km².
Dels 320 habitatges en un 29,7% hi vivien nens de menys de 18 anys, en un 58,1% hi vivien parelles casades, en un 7,8% dones solteres, i en un 30% no eren unitats familiars. En el 26,3% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,82.
Per edats la població es repartia de la següent manera: un 24,3% tenia menys de 18 anys, un 4,5% entre 18 i 24, un 24,4% entre 25 i 44, un 31,4% de 45 a 60 i un 15,4% 65 anys o més.
L'edat mediana era de 43 anys. Per cada 100 dones de 18 o més anys hi havia 96,2 homes.
La renda mediana per habitatge era de 40.795 $ i la renda mediana per família de 52.292 $. Els homes tenien una renda mediana de 40.750 $ mentre que les dones 27.083 $. La renda per capita de la població era de 21.301 $. Aproximadament el 8,7% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cloudcroft». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cloudcroft». American Fact Finder. Oficina del Cens dels Estats Units, 12-01-2010.
# Lietuvēns

Lietuvēns en la cultura popular de Letònia es creu que és una ànima d'un mort estrangulat, ofegat o penjat, que ataca les persones i els animals domèstics. La paràlisi del son és una condició muscular produïda per l'atonia que passa mentre la persona dorm, i es pensa que és la tortura o l'estrangulament d'una Lietuvēns. Quan s'està sota el seu l'atac, cal moure el dit gros del peu esquerre per desfer-se de l'atacant.

## Referències

* ↑ Šmits, P. «Latviešu tautas ticējumi» (en letó). Institute of Mathematics and Computer Science University of Latvia. [Consulta: 16 abril 2015].

## Vegeu també

* Pesanta
# Zinéievka

Zinéievka - Зинеевка (rus) - és un poble de l'óblast de Smolensk, a Rússia, que el 2012 no tenia cap habitant.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Neolamprologus cancellatus

Neolamprologus cancellatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 5,7 cm de longitud total.

## Distribució geogràfica

És un endemisme del llac Tanganyika (Zàmbia, Àfrica oriental)

## Referències

* ↑ Colombé, J. & R. Allgayer 1985. Description de Variabilchromis, Neolamprologus et Paleolamprologus genres nouveaux du Lac Tanganyika, avec redescription des genres Lamprologus Schilthuis, 1891 et Lepidiolamprologus Pellegrin, 1904. Rev. Fr. Cichlido. Núm. 49: 9-28.
* ↑ BioLib
* 1 2 «Neolamprologus cancellatus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dòlar Geary-Khamis

El Dòllar Geary-Khamis o dòlar internacional és una unitat de compte (una moneda fictícia) que te el mateix poder de compra que el dòlar americà als Estats Units en un altre país donat en un moment donat. L'any de 1990 és el més comunament emprat com a base de càlcul per comparar diferents anys. Va ser inventat el 1958 per Roy Geary i desenvolupat posteriorment per Salem Hanna Khamis entre 1970 i 1972. El dòlar Geary-Khamis és utilitzat per organismes internacionals, com l'ONU, el Banc Mundial, el FMI o l'OCDE, en els seus treballs estadístics comparatius.
La idea va ser proposada per Roy Geary el 1958, quan era consultor de departament d'estadística de la ONU, per poder construir un índex harmonitzat de la producció agrícola mundial. Irving Kravis, Alan Heston i Robert Summers de la universitat de Pennsilvània va utilitzar el mètode de Geary com a base pel Programa de Comparació Internacional (ICP), un programa liderat pel Banc Mundial, l'objectiu del qual era de publicar estadístiques comparables entre països sobre el Producte Interior Brut i els seus comonents. El mètode va ser arrodonit per Salem Hanna Khamis qui va proporcionar una llista de les condicions necessàries i suficients per a que el mètode proporcioni preus internacionals raonables (o, al menys, no negatius).
El ICP ha estat utilitzat com a base de les Taules Penn World (PWT), una sèrie d'estadístiques d'una centena de països des de 1950 utilitzada per nombrosos treballs econòmics que busquen justificacions quantitatives dels suposats factors del creixement econòmic.
El mètodes Geary-Khamis utilitza conjuntament dues aproximacions: la paritat de poder adquisitiu i els preus mitjans de les matèries primeres (incloses les alimentàries). Es basa, doncs, en la construcció d'un preu internacional de cada matèria i d'una paritat de poder adquisitiu de cada país.
El dòlar Geary-Khamis permet indicar el valor d'una divisa a l'interior del país considerat. També permet fer comparacions entre països i entre anys. Per exemple, per comparar el nivell de vida entre països, serà més fiable el PNB en dòlars Geary-Khamis que aplicant les taxes de canvi de la moneda local, que poden fluctuar fortament d'un any a l'altre sense que això afecti al nivell de vida dels seus habitants.

## Referències

* ↑ Bithas i Kalimeris, 2016, p. 40.
* ↑ Neary, 1997, p. 14.
* ↑ Neary, 1997, p. 11 i ss.
* ↑ Neary, 1997, p. 11.

## Bibliografia

* Bithas, Kostas; Kalimeris, Panos. Revisiting the Energy-Development Link (en anglès). Springer, 2016. ISBN 978-3-319-20731-5.
* Neary, J. Peter. «R.C. Geary Contributions to Economic Theory». A: Denis Conniffe (ed.). Roy Geary, 1896-1983, Irish Statistician (en anglès). Oak Tree Press, 1997. ISBN 9781860760846.
# Staurois natator

Staurois natator és una espècie de granota que viu a Brunei, Indonèsia, Malàisia i Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Inger, R., Stuebing, R., Das, I., Yambun, P. & Lakim, M. 2004. Staurois natator. Llista Vermella d'Espècies Amenaçades de la UICN 2006. Consulta: 19 d'abril del 2008.
# Ramón Marsal Ribó

Ramón Marsal Ribó (Madrid, 12 de desembre de 1934 - Madrid, 22 de gener de 2007) fou un futbolista espanyol de la dècada de 1950.
Era fill d'una família burgesa catalana. Era conegut amb el sobrenom de El Nene. Destacà com a jugador als clubs Hèrcules CF, Reial Múrcia i Reial Madrid. És recordat per un gran gol marcat a l'Athletic de Bilbao jugant amb el Madrid. Va ser internacional amb la selecció espanyola. Una greu lesió de genoll amb només 24 anys propicià la seva retirada prematura del futbol.

## Referències

* ↑ Obituario de Ramón Marsal en El Mundo
* ↑ «TORRE MARSAL (AVENIDA CAÑADA REAL, 48)». Ajuntament Los Molinos. [Consulta: 14 juny 2020].
* 1 2 «Ramón Marsal, 'El Nene' del Madrid de los 50». Diario El Mundo. [Consulta: 3 juliol 2019].
* ↑ Ramón Marsal Ribó a BDFutbol
* ↑ «Ramón Marsal: artista del dribbling». La Galerna. [Consulta: 4 juliol 2019].
* ↑ «Marsal: el gol del minuto largo que duró 12 segundos». Diario El País. [Consulta: 4 juliol 2019].
* ↑ Gol a l'Athletic Club
# Pera de succió

La pera de succió és un aparell que s'utilitza en laboratoris amb la finalitat de succionar un líquid. Se sol utilitzar en les pipetes i en els comptagotes. Existeixen dos tipus de peres: les antigues, que són de goma tova en tota la seva composició, i les modernes, que són de plàstic i estan constituïdes per una roda, amb la qual se succiona el líquid, i una palanca amb la qual es vessa el líquid.
# Cloudina

Cloudina és un fòssil de finals de l'Ediacarià, probablement el primer metazou conegut amb un esquelet extern. El seva filogènia no està clara; alguns consideren que aquests animals podrien ser cnidaris; uns altres creuen que són anèl·lids. El que sí que sembla clar és que es dividien asexualment.

## Morfologia

Cloudina, igual que Sabellitides, posseeix una morfologia similar als pogonòfors. Era un organisme probablement sèsil, originalment format per aragonita o calcita magnesiana (el que, en paleobioquímica, sol ser indicador d'organismes amb closques carbonatades). Encara que no és clar de si és el primer metazou, és el primer conegut que va adquirir un esquelet mineral.

## Ecologia

S'associen a zones de fonts hidrotermales, en les quals les cadenes tróficas són mantingudes per quimioautòtrofs. Els metazous viuen en molt baixes concentracions d'oxigen realitzant un metabolisme basat en les seves relacions simbiòtiques amb bacteris quimioautótrofas.

## Restes fòssils

Aquest gènere té fòssils orgànics i mineralizats en forma d'embolcalls orgànics i esquelets mineralizats. Les restes de Cloudina tan sols s'ha trobat en uns pocs de llocs (Califòrnia, Estremadura, Namíbia, Oman, Uruguai, etc.)

## Bibliografia recomanada

* Grant, S.W.F.,1990. "Shell structure and distribution of Cloudina, a potential index fossil for the terminal Proterozoic". American Journal of Science.
* Seilacher, A., 2003. "Ediacaran biota: the dawn of animal life in the shadow of giants protists". Paleontological Research 7.
# Yusuf Pirhasan

Yusuf Pirhasan és un director de cinema i televisió turc.

## Vida

Amb el seu treball a la sèrie de televisió Mucize Doktor va rebre el premi al millor director als 46ns premis Papallona Daurada (Altın Kelebek Ödülleri). És fill de Barış Pirhasan i net de Vedat Türkali.

## Filmografia

* 2006: Doktorlar
* 2012: Kurtuluş Son Durak
* 2013: Galip Derviş
* 2015: Baba Candır
* 2016: Seviyor Sevmiyor
* 2017: Kalp Atışı
* 2018: Bir Umut Yeter
* 2019: Mucize Doktor
* 2020: Sen Çal Kapımı
* 2021: Evlilik Hakkında Her Şey
* 2022: Kusursuz Kiracı
* 2023: Gülcemal
* 2023: Denizkızı

## Premis

| Any | Premis | Categoria | Receptor | Resultat |
| 2019 | Oaxaca FilmFest | Millor pel·lícula | Kurtuluş Son Durak | Guanyador |
| 2019 | 46ns Premis Papallona Daurada | Millor director | Mucize Doktor | Guanyador |
| 2021 | 47ns Premis Papallona Daurada | Millor director | Sen Çal Kapımı | Nominat |

## Referències

* ↑ «46. Pantene Altın Kelebek Ödülleri sahiplerini buldu». Hürriyet, 5 Temmuz 2020.
* ↑ «Arşivlenmiş kopya», 8 Kasım 2021.
# Neuropatia perifèrica de fibres petites

La neuropatia perifèrica de fibres petites és un tipus de neuropatia perifèrica que es produeix per danys a les petites fibres nervioses perifèriques no mielíniques i mielíniques. Aquestes fibres, categoritzades com a fibres C i petites fibres Aδ, estan presents a la pell, els nervis perifèrics i els òrgans. La funció d'aquests nervis és innervar la pell (fibres somàtiques) i ajudar a controlar la funció autònoma (fibres autònomes).

## Referències

* ↑ Overview of Small Fiber Neuropathy. Therapath Neuropathology.
# Ramón Martínez Pérez

Ramón Martínez Pérez (6 de febrer de 1929 - 6 de gener de 2017), també conegut com a Ramoní, va ser un futbolista espanyol. Va jugar de migcampista al Sevilla i al Granada de la Lliga. També va jugar al CD Màlaga i va jugar dues aparicions amb la selecció espanyola el 1952.
Martínez Pérez va morir el 6 de gener de 2017 a l'edat de 87 anys.

## Referències

* ↑ «Ramoní» (en castellà). SEFutbol. Reial Federació Espanyola de Futbol. Arxivat de l'original el 18 de gener 2017. [Consulta: 2 febrer 2017].
* ↑ «La RFEF lamenta el fallecimiento de Ramón Martínez Pérez "Ramoní"» (en castellà). Reial Federació Espanyola de Futbol, 06-01-2017. Arxivat de l'original el 8 de febrer 2017. [Consulta: 2 febrer 2017].

## Enllaços externs

* Ramón Martínez Pérez a FootballDatabase.eu
# Percy Liza

Percy Liza (Chimbote, 10 d'abril de 2000) és un futbolista professional peruà que juga com a davanter al club peruà de Primera Divisió CSD Carlos A. Mannucci.
Nascut i criat a la ciutat de Chimbote, a 17 anys es va instal·lar a Lima, on l'Sporting Cristal va acceptar-lo després del seu trasllat a la capital. Després d'una ràpida progressió per l'equip de reserva, proclamant-se guanyador del Torneo de Promoción y Reserva el 2018, va debutar oficialment amb el primer equip l'abril de 2019 a 18 anys. Després de ser propens a lesions al començament de la seva carrera, va seguir una temporada més a l'equip reserva i va aconseguir el doble campionat aquell any. L'any següent es va consolidar com un jugador fonamental per al club, guanyant el seu primer títol la temporada 2020. Va seguir una altra temporada, en la qual Liza va obtenir el Torneo Obertura, la Copa Bicentenario i es proclamaria subcampió del torneig.

## Referències

* ↑ «Percy Liza: el 9 del futuro» (en castellà). ExtremoCeleste.com, 16-01-2021. [Consulta: 7 desembre 2021].
* ↑ «Percy Liza's remarkable growth at Sporting Cristal since his 18-year-old debut». Paudal, 27-10-2021. Arxivat de l'original el 2022-01-03. [Consulta: 7 desembre 2021].
* ↑ admin. «Sporting Cristal se coronó bicampeón en el Torneo de Reservas» (en castellà). ExtremoCeleste.com, 18-11-2019. [Consulta: 7 desembre 2021].
* ↑ «¡Cristal, campeón de la Liga 1!» (en castellà). AS Perú, 20-12-2020. [Consulta: 7 desembre 2021].
* ↑ «¡Cristal, campeón de la Fase 1!» (en castellà). AS Perú, 30-05-2021. [Consulta: 7 desembre 2021].
* ↑ GrupoRPP. «Sporting Cristal campeón Copa Bicentenario: así celebró el equipo celeste el título tras vencer en la final a Mannucci GALERÍA» (en castellà). RPP, 28-07-2021. [Consulta: 7 desembre 2021].
# Clinòmac

Clinòmac (grec antic: Κλεινόμαχος, llatí: Cleinomachus) fou un filòsof megàric nadiu de Túrios.
Diògenes Laerci diu que va ser el primer a compondre tractats sobre els principis fonamentals de la dialèctica (περὶ ἀξιωμάτων καὶ κατηγορημάτων). Segons la Suïda, una enciclopèdia romana d'Orient del segle x, Pirró d'Elis, que va florir cap a l'any 330 aC, va ser alumne de Brisó d'Acaia, i Brisó ho va ser d'aquest Clinòmac. Es pot fixar l'època de Clinòmac cap a l'inici del segle iv aC.

## Referències

* ↑ Cleinomachus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 782-783
# Yusuke Minagawa

Yusuke Minagawa (Tachikawa, Prefectura de Tòquio, Japó, 9 d'octubre de 1991) és un futbolista japonès que el 2014 disputà un partit amb la selecció del Japó.

## Referències

* ↑ National Football Teams